สวัสดีค่ะ..ตอนนี้หนูผ่าคลอดได้เดือนนึงแล้วค่ะ..ไม่ได้ให้นมลูกแล้ว กินยาคุมได้ 5 เม็ดแล้วค่ะ (ปจดยังไม่มา) ถ้ามีเพศสัมพันธ์จะท้องไหมคะ
สวัสดีค่ะ หากไม่ได้ให้นมลูกแล้ว การตกไข่ก็อาจกลับมาในเวลาไม่นาน และเมื่อมีเพศสัมพันธ์ ก็จะมีโอกาสตั้งครรภ์ได้ แม้ประจำเดือนจะยังไม่มาก็ตามส่วนยาคุมกำเนิด โดยปกติ ก็ควรทานต่อเนื่องไปอย่างน้อย 7 วัน เพื่อให้ยาออกฤทธิ์ก่อน หากทานไปเพียง 5 เม็ด แล้วมีเพศสัมพันธ์ ก็อาจมีโอกาสตั้งครรภ์ได้ อย่างไรก็ตาม หากเพิ่งคลอดลูกมา 1 เดือน โอกาสในการตั้งครรภ์ถือว่ายังมีน้อยอยู่ค่ะ หลังจากนี้ ก็ควรรอดูว่า เมื่อทานยาคุมจนหมดแล้ว จะมีประจำเดือนมาหรือไม่ หากไม่มา ก็ควรตรวจหาการตั้งครรภ์ดูด้วยค่ะ